OzLabs/hebrew-wiki-articles huggingface dataset:
יחסי גרמניה–המלדיביים

יחסי גרמניה–המלדיביים הם יחסי החוץ בין גרמניה לבין המלדיביים.

== סקירה כללית ==
היחסים הדיפלומטיים עם האיים המלדיביים כוננו בשנת 1966. האינטרסים של גרמניה מיוצגים על ידי שגרירותה בקולומבו, סרי לנקה. לגרמניה יש קונסוליית כבוד בבירה מאלה. רפובליקת האיים המלדיביים פתחה שגרירות בברלין בספטמבר 2016. גרמניה החלה בשלב מוקדם לסייע לאיים המלדיביים בתהליך הדמוקרטיזציה שלה. משרד החוץ הפדרלי מממן בימים אלה פרויקט ייעוץ משפטי משותף. היחסים הדו-צדדיים התגברו תחת ממשלתו של איברהים סוליה, למשל שיתוף פעולה בנושא מדיניות האקלים.

בכל שנה מבקרים כ-100,000 תיירים מגרמניה באיים המלדיביים ובכך מהווים יותר מ-7% מכל המבקרים באותה מדינה. התיירות היא ללא ספק המגזר הכלכלי הגדול במדינה, והיא תורמת כ-29% לתמ"ג. בשל משבר הקורונה, התיירות ספגה מכה אנושה והיא כעת בשפל מאסיבי החל ממרץ 2020.

== קישורים חיצוניים ==
* [https://www.auswaertiges-amt.de/en/aussenpolitik/maldives/233302 יחסי גרמניה–המלדיביים] באתר משרד החוץ הגרמני
אגם סוויפטקרנט

אגם סוויפטקרנט (באנגלית: Swiftcurrent Lake) הוא אגם באזור "מני גליישר" של הפארק הלאומי גליישר במדינת מונטנה שבארצות הברית.
== גאוגרפיה ==
באזור אגמים רבים, ובהם אגם שרברן שממזרח לאגם סוויפטקרנט, וממערב אגם ג'וזפין.

אורכו המרבי של האגם 1.6 קילומטרים; ורוחבו המרבי 0.8 קילומטרים.

האגם ממוקם בגובה של 1,488 מטרים מעל פני הים.

ממערב לאגם מצויים מספר הרים, המתנשאים לגובה של 910 מטרים מעל האגם; ההרים העיקריים הם הר גולד, נקודת גרינל, והר וילבר.

האגם מוזן במי קרחונים ושדות שלג, ובהם קרחון גרינל.

בשל יופיו הרב, האגם הוא אתר תיירות פופולרי, סביב האגם מסלולי הליכה רבים, ולחופו של האגם מצוי מלון מני גיישר (המהווה אתר מורשת לאומית של ארצות הברית).

<gallery mode="packed" heights="180">
קובץ:Montana - Many Glacier Hotel - 20180830221144.jpg|מבט על האגם. מלון מני גליישר בשמאל התמונה.
קובץ:Swiftcurrent Lake Glacier National Park.jpg
קובץ:Many Glacier Fire (10165049806).jpg
קובץ:Many Glacier Lodge 04.jpg|מלון מני גליישר
</gallery>

== קישורים חיצוניים ==

* [https://geonames.usgs.gov/apex/f?p=gnispq:3:0::NO::P3_FID:777378 אגם סוויפטקרנט] באתר הסקר הגאולוגי של ארצות הברית
* [https://www.topoquest.com/map.php?lat=48.79526&lon=-113.66150&datum=nad83&zoom=4 מפת אזור אגם סוויפטקרנט]
* [http://www.hikinginglacier.com/swiftcurrent-lake-nature-trail.htm מסלול ההליכה סביב אגם סוויפטקרנט] באתר מחוז גליישר
* [https://www.alltrails.com/trail/us/montana/swiftcurrent-lake-nature-trail מסלול ההליכה סביב אגם סוויפטקרנט] באתר alltrails
* [https://www.outdoorproject.com/united-states/montana/swiftcurrent-lake-loop-hike מסלול ההליכה סביב אגם סוויפטקרנט] באתר outdoorproject
* [https://www.hikingproject.com/trail/7007911/swiftcurrent-lake-trail אגם סוויפטקרנט] באתר hikingproject - פירוט מסלולי ההליכה באזור האגם (מידע למטיילים)
* [https://hikingwithbarry.com/2010/09/16/swiftcurrent-lake-loop-–-glacier-national-park-–-hiking-montana תצלומי האגם ממסלול ההליכה שסביב האגם] 
* 

== הערות שוליים ==

סוויפטקרנט
סוויפטקרנט
Feeling Myself

Feeling Myself (בעברית: מרגישה את עצמי) הוא שיר שהוקלט על ידי הראפרית הטרינידדית ניקי מינאז' בשיתוף זמרת האמריקאית ביונסה, מתוך אלבום האולפן השלישי שלה, The Pinkprint.<ref name=":0"></ref><ref name=":1"></ref> השיר יצא לאור ב־18 במאי 2015, על ידי חברות התקליטים יאנג מאני, קאש מאני וריפבליק.<ref name=":0" /><ref name=":1" />

== הצלחה ==
למרות שלא יצא השיר כסינגל, הוא זכה להצלחה בינלאומית, תוך שהגיע למקום ה-12 במצעד שירי ה-R&B\היפ הופ,<ref></ref> וה-39 במצעד הבילבורד הוט 100.<ref></ref> כמו כן, הגיע למקום ה-64 במצעד הסינגלים הבריטי.<ref></ref> איגוד תעשיית ההקלטות האמריקאי העניק לו את תואר הפלטינה הכפולה.<ref name="riaa.com"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-235 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לרשת הזרמת המדיה של ביונסה ובעלה ג'יי זי, טיידל.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name="riaa.com"/>
|פלטינה 2×
|2,000,000<small></small>
|-
!בריטניה (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:שירי ניקי מינאז'
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי היט-בוי
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי ביונסה
קטגוריה:שירים שהופקו על ידי היט-בוי
קטגוריה:שירים על מיניות
יחסי אוסטרליה–נאורו

יחסי אוסטרליה–נאורו הם יחסי החוץ בין אוסטרליה לנאורו. אוסטרליה ניהלה את נאורו כטריטוריה תלויה בשנים 1914–1968 ונשארה אחת השותפות העיקריות בכלכלה וסיוע לנאורו לאחר מכן. לנאורו יש קונסוליה כללית בבריסביין. אוסטרליה היא אחת משתי מדינות בלבד שיש לה שגרירות (נציבות עליונה) בנאורו. שתי המדינות חברות בחבר העמים.

== היסטוריה ==
במהלך מלחמת העולם הראשונה, אוסטרליה תפסה שליטה על נאורו, שטח גרמני. בריטניה, אוסטרליה וניו זילנד קיבלו מנדט של חבר הלאומים על נאורו בשנת 1920, אך האי נוהל על ידי אוסטרליה. אוסטרליה שלטה באי כטריטוריית נאמנות של האו"ם לאחר מלחמת העולם השנייה. בשנת 1968 הפכה נאורו לאומה ריבונית עצמאית.

== היחסים הדו צדדיים מאז עצמאותה של נאורו ==
בשנת 1989, נאורו הגישה ערעור נגד אוסטרליה לבית הדין הבין-לאומי לצדק (ICJ), בשל ההרס הסביבתי שנגרם מכריית הפוספטים בתקופה הקולוניאלית.<ref>[https://www.icj-cij.org/en/case/80 Certain Phosphate Lands in Nauru (Nauru v. Australia)]</ref> בשנת 1993 הציעה אוסטרליה לנאורו הסדר מחוץ לבית המשפט של 2.5 מיליון דולר אוסטרלי מדי שנה במשך 20 שנה.

בשנת 2001 התחזקו היחסים הדו-צדדיים על ידי הסכם המכונה "הפתרון הפסיפי". נאורו הסכימה לארח בית מעצר לפליטים המבקשים מקלט באוסטרליה, בתמורה לסיוע כלכלי. הסכם זה הסתיים בשנת 2007, לאחר בחירתו של קווין ראד לראש ממשלת אוסטרליה, מה שהגביר את חששותיה של נאורו לגבי עתיד הכנסות האי.<ref>[http://news.theage.com.au/nauru-hit-by-detention-centre-closure/20080207-1qs6.html "Nauru 'hit' by detention centre closure"], The Age, 7 February 2008</ref> בשנת 2008 החלו שיחות בין אוסטרליה לנאורו בנוגע לעתיד סיוע הפיתוח הכלכלי של אוסטרליה לנאורו. שר החוץ והאוצר של נאורו, ד"ר קיארן קיי, הצהיר כי ארצו אינה רוצה חלוקות סיוע. פתרון אפשרי אחד שנבחן כעת יהיה שאוסטרליה תסייע לנאורו בהקמת "תעשיית תיקון סירות" עבור ספינות דיג אזוריות. ביולי 2008, אוסטרליה התחייבה בסכום של 17 מיליון אירו לשנת הכספים שלאחר מכן, יחד עם סיוע ל"תוכנית שמטרתה לסייע לנאורו לשרוד ללא עזרה", כך דיווחה ABC Radio Australia.<ref>[http://www.radioaustralia.net.au/programguide/stories/200807/s2320592.htm "Nauru signs $US27-million aid deal with Australia"], ABC Radio Australia, 31 July 2008</ref>

== יחסים כלכליים ==
בשנת 1972 קנתה ממשלת נאורו את האדמה במחיר של 19 מיליון דולר שהפכו לבית נאורו במלבורן כהשקעה בינלאומית. בשנת 2004 נאלצה ממשלת נאורו למכור את בית נאורו כדי לפרוע חובות.<ref></ref>

אוסטרליה נותרה אחת משתי השותפות הדיפלומטיות והכלכליות העיקריות של נאורו, יחד עם הרפובליקה של סין (טאיוואן).

==קישורים חיצוניים==

== הערות שוליים ==
סיימון ברידג'ס

סיימון ג'וזף ברידג'ס (באנגלית: Simon Joseph Bridges; נולד ב-12 באוקטובר 1976) הוא פוליטיקאי ועורך דין ניו זילנדי. הוא שימש כמנהיג המפלגה הלאומית ומנהיג האופוזיציה בשנים 2018–2020,<ref name="Bracewell-Worrall"></ref><ref></ref> וכיהן כחבר הפרלמנט מטעם טורנגה מאז 2008.<ref></ref> הוא מילא מספר תפקידים בממשלת ניו זילנד, לרבות שר התחבורה (2014–2017) ושר הפיתוח הכלכלי (2016–2017). כיהן גם כממלא מקום יושב ראש הפרלמנט הניו זילנדי ממאי עד אוקטובר 2017. 

ברידג'ס נבחר למנהיג המפלגה הלאומית ב-27 בפברואר 2018, אחרי שהחליף את ראש הממשלה הקודם ביל אינגליש, שהתפטר. הוא הפך לאדם הראשון ממוצא מאורי שכיהן כמנהיג מפלגה גדולה בניו זילנד.<ref name="Lynch"></ref><ref></ref> ב-22 במאי 2020, בעקבות סקר משאל עם שלילי, התמודד ברידג'ס על הנהגת המפלגה והפסיד. הוא הוחלף על ידי טוד מולר.<ref></ref> בשנות כהונתה הראשונה של ראש ממשלת ניו זילנד, ג'סינדה ארדרן, נודע כמנהיג האופוזיציה לממשלתה.

== קישורים חיצוניים ==

* 

== הערות שוליים ==

קטגוריה:חברי המפלגה הלאומית הניו זילנדית
קטגוריה:עורכי דין ניו זילנדים
קטגוריה:שרי ממשלת ניו זילנד
קטגוריה:בוגרי אוניברסיטאות ומכללות בניו זילנד
קטגוריה:בוגרי בית הספר לכלכלה של לונדון
קטגוריה:ניו זילנדים שנולדו ב-1976
יחסי המלדיביים – הממלכה המאוחדת

הנציבות העליונה של המלדיביים בלונדון
יחסי המלדיביים–הממלכה המאוחדת הם יחסי החוץ בין בריטניה לבין המלדיביים.

== סקירה כללית ==
בשנת 1887 החלה בריטניה לשלוט באיים כפרוטקטורט בריטי, ובשנת 1965 היא העניקה להם עצמאות. מאז העצמאות האיים המלדיביים ובריטניה נהנו מיחסים קרובים, ידידותיים ומועילים הדדית. האיים המלדיביים מייחסים חשיבות רבה לקשרים עם בריטניה, ומקווים ששיתוף פעולה דו-צדדי בנושא פיתוח כלכלי, חברתי ופוליטי ילך ויתגבר. המלכה אליזבת השנייה ביקרה במלדיביים בשנת 1972.

הקשר המסחרי והאנושי החזק בין האיים המלדיביים לבריטניה נמשך עד היום. כמעט 100,000 בריטים בוחרים לנסוע למלדיביים מדי שנה על מנת לחוות את יופיים הטבעיים של אתרי המדינות ואת אתרי היוקרה שלהם. בנוסף, בשנים האחרונות התנדבו מספר מורים בריטים בבתי ספר שונים ברחבי האיים המלדיביים. בינתיים, מלדיבים רבים נוסעים לבריטניה להנאתם, ובכל עת בערך 200 מלדיבים בוחרים להתגורר בבריטניה כדי ללמוד באוניברסיטאות הנודעות בעולם של בריטניה.

בריטניה היא גם שוק חשוב למוצרי דגים טריים מהמלדיביים. בשנת 2011 7% מכלל היצוא המלדיביים, עם שווי מצטבר של 9.4 מיליון דולר, נועד לבריטניה.

ב-30 באוקטובר 2019, קרון רסלר, הנציבה העליונה הראשונה של בריטניה באיים המלדיביים, הציגה את מכתב האמנתה לנשיא איברהים מוחמד סוליך. ממשלת האיים המלדיביים מיוצגת במציבות העליונה של המלדיביים בלונדון, ואילו בריטניה מיוצגת באמצעות הנציבות העליונה במאלה.

== קישורים חיצוניים ==

* [https://www.maldiveshighcommission.uk/index.php/political/bilateral-relations יחסי המלדיביים–הממלכה המאוחדת] באתר משרד החוץ הבריטי
All Things Go

All Things Go (בעברית: כל הדברים הולכים) הוא סינגל שיווקי שהוקלט על ידי הראפרית הטרינידדית ניקי מינאז', מתוך האלבום The Pinkprint. השיר יצא לאור ב-3 בדצמבר 2014, על ידי חברות התקליטים יאנג מאני, קאש מאני וריפבליק רקורדס, כסינגל השיווקי של האלבום.

השיר הגיע למקום ה-38 במצעד שירי ה-R&B\היפ הופ.<ref></ref>

== רקע וכתיבה ==
ניקי מינאז', בוי-1דה, אסתר דין, וינילץ ואלן ריטר, והופק על ידי בוי-1דה, וינילץ וריטר. ניקי מקגלוסטר מבילבורד אמר כי השיר הוא "השיר הכי חד כתער רגשית והקתרי ביותר מהאלבום", עוד נאמר כי השיר הוא "אינדיקטור נהדר לבגרותה המוזיקלית החדשה" של מינאז'.<ref></ref> עם השיר הופיעה מינאז' לראשונה בתוכנית המערכונים "סאטרדיי נייט לייב".<ref></ref> השיר שימש גם כשירו הפותח של סיבוב ההופעות "The Pinkprint Tour".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-38 מיליון השמעות.<ref></ref>

== הופעות ==
ב-28 באוגוסט 2022, מינאז' כובדה לקבל את פרס החלוציות על שם מייקל ג'קסון בטקס פרסי הווידאו קליפים של MTV לשנת 2022, לאחר נאומה הזמרת ביצעה את מיטב להיטיה הגדולים ביניהם; "Roman's Revenge", "Monster", "Beez in the Trap", "Chun-Li", "Moment 4 Life", "Super Bass", "Anaconda", ו-"Super Freaky Girl".<ref></ref><ref></ref><ref></ref> מגזין "בילבורד" סקר את מופעי טקס המוזיקה ודירג את הופעתה של מינאז' במקום הראשון.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|3 בדצמבר 2014
|הורדה דיגיטלית
|יאנג מאני • קאש מאני • ריפבליק
|<ref></ref>
|}

==קישורים חיצוניים==

== הערות שוליים ==

קטגוריה:שירי 2014
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי אסתר דין
קטגוריה:שירים על אלימות
קטגוריה:שירים על אמהות
קטגוריה:שירים על הפלה
קטגוריה:שירים על תהילה
יחסי בהוטן – הממלכה המאוחדת

משלחת בהוטנית מתארחת ב[[משרד החוץ וחבר העמים]]
יחסי בהוטן–הממלכה המאוחדת הם יחסי החוץ בין בהוטן לבין הממלכה המאוחדת.

== סקירה כללית ==
במהלך המאה ה-18 שלטה בהוטן בממלכת קוץ'-ביהאר, אשר שכנה מדרום לה, החל בשנת 1722. בשנת 1774 ביקשה קוץ'-ביהאר עזרה מהודו, שהייתה אז תחת שלטון חברת הודו המזרחית הבריטית והיא עזרה לקוץ' ביהאר להניס את הכובשים הבהוטניים ולבסוף אף לתקוף את בהוטן עצמה בשנת 1774. הסכם שלום נחתם כאשר בהוטן הסכימה לחזור לגבולותיה הקודמים. למרות זאת, השלום היה מתוח והיתקלויות-גבול עם הבריטים המשיכו במהלך מאה השנים הבאות. היתקלויות אלו הובילו לבסוף למלחמת דואר על השליטה בעמקי הדואר באזור בנגל. לאחר תבוסתה של בהוטן במלחמה נחתם הסכם סינצ'ולה בינה לבין הודו הבריטית. כחלק מהפיצויים הושכרו הדוארים לממלכה המאוחדת בתמורה ל-50,000 רופיות. הסכם זה סימן את סוף העוינות בין הודו הבריטית לבהוטן.

לקראת סוף המאה ה-18 מאבקי כוח בין העמקים היריבים פארו וטרונגסה הובילו למלחמת אזרחים בממלכה. בסוף המלחמה עלה לשלטון מושל טרונגסה, אוג'ין וונגצ'וק (Ugyen Wangchuck). מבסיס כוחו במרכז בהוטן וונגצ'וק הביס את יריביו הפוליטיים ואיחד את בהוטן על אף מספר התקוממויות אזרחים שעלו נגדו.

בשנת 1907 הוכרז אוג'ין וונגצ'וק כראש בית המלוכה במדינה. ההחלטה התקבלה פה אחד על ידי אספת נזירים בודהיסטים בכירים, חברי ממשלה וראשי משפחות חשובות. הממשלה הבריטית הכירה במהרה במונרכיה החדשה ובשנת 1910 בהוטן קיבלה את ריבונות הכתר הבריטי בתמורה לחופש פוליטי בענייני הפנים. לאחר שהודו קיבלה את עצמאותה מהממלכה המאוחדת ב-15 באוגוסט 1947, ניתנה האפשרות לממלכות כמו בהוטן להצטרף להודו. בהוטן בחרה להישאר עצמאית. ב-8 באוגוסט 1949 הכירה הודו בעצמאותה של בהוטן. לאחר מכן חתמה בהוטן על הסכם עם הודו, אשר בעקבותיו החליפה המדינה החדשה את בריטניה כנותנת החסות לממלכה.

כיום מיוצגת בריטניה בבהוטן באמצעות הקונסוליה בטימפו, ואילו לבהוטן אין כל ייצוג בבריטניה.

==קישורים חיצוניים==

== הערות שוליים ==
5 Star

(בעברית: 5 כוכבים) הוא סינגל שהוקלט על הראפר האמריקאי יו גוטי, מתוך האלבום, Live from the Kitchen.<ref name=":1"></ref> השיר יצא לאור ב-20 במאי 2009, כסינגל מתוך האלבום, על ידי חברות התקליטים פולו גראונד מיוזיק וג'יי רקורדס.<ref name=":1" />

השיר הגיע למקום ה-19 במצעד שירי ה-R&B\היפ הופ.<ref></ref>

== רקע וכתיבה ==
השיר נכתב על ידי יו גוטי לבדו והופק על ידי הוט רוד.<ref name=":1" /> ב-4 במאי 2016, שבע שנים לאחר צאתו המקורית, העניק איגוד תעשיית ההקלטות האמריקאי לשיר את תואר הזהב, על מכירות של למעלה מ-500,000 עותקים במדינה.<ref name=":2"/>

השיר זכה לקידום רב ב-MTV, MTV2 וב-BET, תוך שהושמע ברדיו פעמים רבות. בשבוע בכורתו, הגיע השיר למקום ה-79 במצעד הבילבורד הוט 100.

== רמיקס ==

 (בעברית: חמישה כוכבים רמיקס) כמה חודשים לאחר צאתו המקורית של השיר, הוציאה יו גוטי גרסת נוספת שלו, שיצאה על ידי חברות התקליטים פולו גראונד מיוזיק וג'יי רקורדס כסינגל שיווקי מתוך האלבום, Live from the Kitchen.<ref name=":1" /> בגרסה המחודשת התארחו גוצ'י מיין, טרינה וניקי מינאז'.<ref></ref>

גרסת הרמיקס המחודשת של השיר, נכללה באלבום Live from the Kitchen, כרצועה ה-11 בו.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":2"></ref>
|זהב
|500,000
|}

== קישורים חיצוניים ==

== הערות שוליים ==

קטגוריה:שירי 2009
קטגוריה:שירי ניקי מינאז'
קטגוריה:שירים באנגלית
נווה גרנות

נווה גרנות היא שכונה בירושלים, הממוקמת בסמוך למוזיאון ישראל, לגבעת רם ולעמק המצלבה, בין השכונות רחביה, רסקו, גבעת מרדכי ונווה שאנן.

השכונה נקראת על שמו של אברהם גרנות, פעיל ציוני מחותמי מגילת העצמאות, שכיהן כיושב ראש הקרן קיימת לישראל.

נווה גרנות נבנתה מעל שכונת ניות. בתודעה הציבורית, ההבדל בין שתי השכונות הסמוכות הוא מטושטש, וגם תושבי ירושלים נוטים לבלבל בין שתי השכונות. 

בשכונה ממוקמת מכללת מכון שכטר למדעי היהדות, שתוכננה על ידי האדריכלית עדה כרמי-מלמד.

==הערות שוליים==

קטגוריה:ירושלים: שכונות
יחסי איטליה – קוריאה הדרומית

יחסי איטליה–קוריאה הדרומית הם יחסי החוץ בין איטליה לקוריאה הדרומית.

== סקירה כללית ==
שתי המדינות כוננו יחסים דיפלומטיים ב-26 ביוני 1884.

איטליה סיפקה סיוע רפואי ומתקנים לכוחות האו"ם במהלך מלחמת קוריאה. מעמדו הנוכחי של ההסכם עם הרפובליקה של קוריאה הוא חילופי מזכר בנושא ההגנה על זכויות הפטנטים והסימנים המסחריים במרץ 1961, הסכם הסחר והתרבות במרץ 1965, הסכם על פטור מוויזות בשנת 1975, והסכם שיתוף הפעולה הכלכלי במאי 1982. לאחר מכן, הסכם שיתוף הפעולה המדעי והטכנולוגי בפברואר 1984, הסכם קידום ההשקעות והגנה הדדית בינואר 1989, הסכם כפל מיסוי והעלמת מיסים, הסכם שיתוף הפעולה בתיירות במרץ 2000, והסכם שיתוף הפעולה עם קוריאה הדרומית בביטוח לאומי במרץ 2005.

== יחסי סחר ==
הסחר בין שתי המדינות, על פי נתוני 2006:
* מקוריאה לאיטליה: 4,300,000,000 $ (מכשירי תקשורת אלחוטית, רכב, אוניות)
* מאיטליה לקוריאה: 2,900,000,000 דולר (בגדים, חלקי רכב, מוצרים כימיים)

== נציגויות דיפלומטיות ==
* איטליה מחזיקה בקוריאה הדרומית שגרירות בסיאול ו-2 קונסוליות ב פוסאן ודאיגו.
* קוריאה הדרומית מחזיקה באיטליה שגרירות ברומא ו-5 קונסוליות בפירנצה, ג'נובה, מילאנו, נאפולי ופלרמו.

==קישורים חיצוניים==

== הערות שוליים ==
ג'פרי אפשטיין: עושר מחריד

ג'פרי אפשטיין: עושר מחריד (באנגלית: Jeffrey Epstein: Filthy Rich) היא מיני סדרה דוקומנטרית בת ארבעה פרקים שעלתה בנטפליקס בשנת 2020 בבימויה של ליסה ברייאנט שבה מעידות נשים אשר נפגעו מעבריין המין ג'פרי אפשטיין. 

הסדרה עוסקת גם בהיבטים של קשרי הון-שלטון, כסף וכוח ומתארת כיצד ניצל אפשטיין את כוחו והונו כדי לבצע את עבירות המין המיוחסות לו.

== רקע ==
אפשטיין היה חברם של פוליטיקאים מפורסמים ובהם דונלד טראמפ, ביל הילרי קלינטון, אלן דרשוביץ ואהוד ברק.

אפשטיין הורשע ב-2008 בשידול נערה בת 17 לזנות, עבירה עליה ריצה 13 חודשים ב"מעצר בתנאי שחרור לעבודה" כחלק מעסקת טיעון, שבה איתרו גורמים רשמיים פדרליים 36 קורבנות, ובשל פרטים אלו ספגה העסקה בקורת כמקלה. 

נעצר ב-6 ביולי 2019, בהאשמות פדרליות על סחר בקטינים למטרות מין בפלורידה ובניו יורק. בנוסף הוא הואשם בנתינת שוחד בסך 350 אלף דולרים, במטרה להדיח עדים להימנע מלהעיד נגדו בפרשת הסחר בקטינים למטרות מין.

ב-10 באוגוסט 2019 התאבד אפשטיין בבית המעצר העירוני שבמנהטן, ניו יורק.

== פרקים ==
הפרק הראשון בסדרה נקרא: "שטחי ציד" ובו מופיעות עדויותיהן של הנפגעות המעידות כיצד אפשטיין ניצל אותן. בנוסף הן מתארות את הדפוס החוזר של ניצול מיני שביצע אפשטיין מאחוזתו שבליטל סנט ג'פס.

הפרק השני "בעקבות הכסף" מתאר כיצד צבר אפשרטיין את הונו באמצעות ניהול נכסיו של המיליארדר לזלי וקסנר. לאחר מכן מתוארות הכמות עצומה של הראיות שאוספת המשטרה נגד אפשטיין. בתגובה אפשטיין יוצא למתקפה אגרסיבית על המשטרה. 

הפרק השלישי "האי" בפרק מוצגת עסקת הטיעון אותה סגר אפשטיין בשנת 2008, עסקת הטיעון מתוארת כמקילה באופן חסר תקדים. למול תיאורי הזוועה של הנפגעות. אחת מהן מתארת את שעברה באי הפרטי שלו. 

הפרק הרביעי "מוצאות את קולן" לאחר שנעצר אפשטיין בשנית בשנת 2019 והואשם בסחר בקטינות, שהה אפשטיין זמן קצר בלבד במעצר. אולם המתלוננות מגיעות לבית המשפט ומשמיעות את קולן.

כשליסה בראיינט מפיקת הסדרה ראיינה את קרבנותיו של אפשטיין הוא היה עדיין בחיים, ולפני מעצרו. משך תשעה חודשים לפני מעצרו של אפשטיין בוצע התחקיר בסודיות לצורך הפקת הסדרה.

== ביקורות ==
"ג'פרי אפשטיין: עושר מחריד" זכתה באתר Rotten Tomatoes לציון של 79% בהתבססות על 33 ביקורות<ref></ref>. באתר Metacritic הסדרה קיבלה ציון ממוצע משוקלל של 61 מתוך 100, מבוסס על 13 מבקרים<ref></ref>.

==קישורים חיצוניים==

== הערות שוליים ==

קטגוריה:סדרות טלוויזיה תיעודיות של נטפליקס
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות משטרה ופשע
קטגוריה:קשרי הון-שלטון
Big Bank

Big Bank (בעברית: בנק גדול) הוא סינגל שהוקלט על ידי YG, ביחד עם 2 צ'יינז, ביג שון והראפרית הטרינידדית ניקי מינאז'.<ref name=":2"></ref> השיר יצא לאור ב-25 במאי 2018, כסינגל מתוך האלבום Stay Dangerous,<ref></ref> על ידי חברות התקליטים 4Hunnid רקורדס, CTE וורלד ודאף ג'אם.<ref name=":2" />

השיר הגיע למקום הראשון במצעד השירים הקצביים.<ref></ref>

== רקע וכתיבה ==
השיר נכתב על ידי ביג שון, YG, ניקי מינאז', ניי לי ג'וניור, די. ג'יי. מאסטרד ו-2 צ'יינז והופק על ידי די. ג'יי. מאסטרד.<ref name=":2" /> איגוד תעשיית ההקלטות האמריקאי העניק לשיר את תואר הפלטינה המשולשת, על מכירות של למעלה משלושה מיליון עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-265 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של YG ב-24 ביוני 2018, כמה חודשים לאחר צאתו של השיר כסינגל.<ref name=":0"></ref> לאורכו של הקליפ, ניתן לראות את הזמרים שמבצעים את השיר, רוקדים על מכוניות בזמן שהם שרים אותו, תוך שיש רקדני ליווי מסביבם.<ref name=":0" />

נכון ליוני 2020, מונה הצפיות של הקליפ עומד על למעלה מ-195 מיליון צפיות.<ref name=":0" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה 3×
|3,000,000<small></small>
|-
!קנדה (Music Canada)<ref></ref>
|זהב
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|25 במאי 2018
|הורדה דיגיטלית
|4Hunnid • CTE • דאף ג'אם
|<ref></ref>
|-
! rowspan="2" |ארצות הברית
|12 ביולי 2018
|רדיו אורבני עכשווי
| rowspan="2" |דאף ג'אם
|<ref></ref>
|-
|25 בספטמבר 2018
|רדיו להיטים עכשוויים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי 2 צ'יינז
קטגוריה:שירי ביג שון
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
Girl on Fire (שיר)

Girl on Fire (בעברית: נערה לוהטת) הוא סינגל שהוקלט על ידי זמרת האמריקאית אלישה קיז, מתוך אלבום האולפן החמישי שלה, Girl on Fire.<ref name=":0"></ref><ref name=":1"></ref> השיר יצא לאור ב-4 בספטמבר 2012, על ידי חברת התקליטים תקליטי RCA.<ref name=":0" /><ref name=":1" />

השיר הגיע למקום ה-11 במצעד הבילבורד הוט 100.<ref></ref>

== רקע וכתיבה ==
השיר נכתב על ידי אלישה קיז, סאלאם רמי, בילי סקאיר וג'ף באסקר והופק על ידי אלישה קיז, סאלאם רמי וג'ף באסקר.<ref></ref> איגוד תעשיית ההקלטות הבריטי העניק לשיר את תואר הפלטינה, על מכירות של למעלה מ-600,000 עותקים במדינה, מה שהופך אותו לאחד משיריה הנמכרים ביותר של קיז במדינה.<ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-250 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם לראשונה ב-BET, במהלך תוכנית הטלוויזיה "106 & Park", ב-19 באוקטובר 2012.<ref></ref> לאורכו של הקליפ, ניתן לראות את קיז בסלון הבית שלה, תוך שמסביבה יש אש בוערת. כמו כן, ניתן לראותה כשהיא משחקת עם ילד.<ref name=":3"></ref>

נכון ליוני 2020, מונה הצפיות של הקליפ עומד על למעלה מ-300 מיליון צפיות.<ref name=":3" />

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)<ref></ref>
|זהב
|15,000
|-
!אוסטרליה (ARIA)<ref></ref>
|פלטינה 5×
|350,000<small></small>
|-
!איטליה (FIMI)<ref></ref>
|פלטינה
|30,000
|-
!בלגיה (BEA)<ref></ref>
|זהב
|15,000
|-
!בריטניה (BPI)<ref name=":2"></ref>
|פלטינה
|600,000<small></small>
|-
!גרמניה (BVMI)<ref></ref>
|פלטינה
|300,000
|-
!דנמרק (IFPI Denmark)<ref></ref>
|פלטינה
|30,000
|-
!הולנד (NVPI)<ref></ref>
|זהב
|10,000
|-
!מקסיקו (AMPROFON)<ref></ref>
|פלטינה 2×
|120,000
|-
!ניו זילנד (RMNZ)<ref></ref>
|פלטינה
|15,000
|-
!פינלנד (Musiikkituottajat)<ref name="ifpi.fi"></ref>
|זהב
|14,713<ref name="ifpi.fi"/>
|-
!קנדה (Music Canada)<ref></ref>
|פלטינה 2×
|160,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

==הערות שוליים==

קטגוריה:שירי אלישה קיז
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ג'ף באסקר
קטגוריה:שירים שהופקו על ידי ג'ף באסקר
קטגוריה:וידאו קליפים שבוימו על ידי סופי מולר
קטגוריה:שירים עם נושאים פמיניסטיים
קטגוריה:בלדות R&B עכשוויות
קטגוריה:סינגלים שהגיעו למקום הראשון באוסטריה
קטגוריה:סינגלים בהוצאת RCA רקורדס
The Hills

The Hills (בעברית: הגבעות) הוא סינגל שהוקלט על ידי הזמר הקנדי דה ויקנד. השיר יצא לאור ב-27 במאי 2015, על ידי חברות התקליטים XO וריפבליק רקורדס, כסינגל השני מתוך אלבום האולפן השני שלו, Beauty Behind the Madness.

== רקע וכתיבה ==
השיר נכתב על ידי דה ויקנד, בלי, מאנו ואילנג'לו, והופק על ידי מאנו ואילנג'לו. המפיק אילנג'לו הצהיר כי "אני מאוד אופטימי וחיובי בכל האנרגיה בשיר. לכן מבחינתי, ההצלחה של אייבל עכשיו היא מה שדמיינתי שתמיד היה צריך להיות. 'The Hills' הייתה הזדמנות עבורנו לחזור לדה ויקנד הקלאסי, המקורי, דה ויקנד של המיקסייפים הראשונים שלו שאותם הפקתי במלואם, ואז הבאתי את זה לקונטקסט חדש, עם סידור פופי ואקורדים בקצב מהיר יותר."<ref></ref> כמו כן, דה ויקנד הצהיר כי הקליט סך של 67 גרסאות של השיר.<ref></ref>

בסמוך לצאתו כסינגל, עלה השיר לרשת הזרמת המדיה ספוטיפיי, תוך שהצליח לצבור שם למעלה ממילארד השמעות.<ref></ref>

== וידאו קליפ ==
הווידאו קליפ הנלווה שצולם עבור השיר הועלה לערוץ היוטיוב של דה ויקנד ב-27 במאי 2015, בסמוך לצאתו של הסינגל עצמו. נכון ליוני 2020, מונה הצפיות של הקליפ עומד על למעלה ממיליארד צפיות.

== רמיקסים ==
ב-10 באוקטובר 2015, פרסם דה ויקנד שני רמיקסים לשיר, אחד בשיתוף הראפר האמריקאי אמינם, ואחד בשיתוף הראפרית הטרינידדית ניקי מינאז'.<ref></ref>

== מיקומי שיא ==

== נתוני מכירות ==
{| class="wikitable"
!מדינה
!תארים
!מכירות
|-
!אוסטרליה (ARIA)
|פלטינה ×3
|210,000<small></small>
|-
!איטליה (FIMI)
|פלטינה
|50,000<small></small>
|-
!ארצות הברית (RIAA)
|פלטינה ×11
|11,000,000<small></small>
|-
!בלגיה (BEA)
|זהב
|15,000
|-
!בריטניה (BPI)
|פלטינה ×2
|402,281<ref></ref>
|-
!גרמניה (BVMI)
|זהב ×3
|600,000<small></small>
|-
!דנמרק (IFPI Danmark)
|פלטינה ×2
|180,000<small></small>
|-
!נורווגיה (IFPI Norway)
|זהב
|20,000<small></small>
|-
!ניו זילנד (RMNZ)
|פלטינה ×2
|30,000
|-
!ספרד (PROMUSICAE)
|זהב
|20,000<small></small>
|-
!פולין (ZPAV)
|פלטינה ×3
|60,000
|-
!קנדה (Music Canada)
|פלטינה ×8
|640,000
|-
!שוודיה (BPI)
|פלטינה ×2
|120,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!קנדה
|26 במאי 2015
|הורדה דיגיטלית
|XO • ריפבליק
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי דה ויקנד
קטגוריה:שירי ניקי מינאז'
קטגוריה:שירי אמינם
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירי R&B
קטגוריה:שירי מוזיקה אלקטרונית
קטגוריה:שירי מוזיקת טראפ
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי יהלום בארצות הברית
קטגוריה:זוכי פרס המוזיקה של בילבורד: שירים
קטגוריה:סינגלים בהוצאת ריפבליק רקורדס
משה נתנזון

משה נתנזון (באנגלית: Moshe Nathanson; 1899 – 24 בפברואר 1981) היה חזן, מלחין, פזמונאי, זמר ומוזיקולוג יהודי-אמריקאי יליד ירושלים. כמה מלחניו נפוצו ברחבי העולם והפכו לקלאסיקה בזמר היהודי, בהם השיר לשנה הבאה בירושלים והמנגינה המוכרת של ברכת המזון.

== ביוגרפיה ==
בצעירותו למד בישיבה בעיר העתיקה בירושלים, במלחמת העולם הראשונה גויס לצבא הטורקי ונשלח לדמשק. היגר לקנדה ולמד שם משפטים. בהמשך החליט לעבור לתחום המוזיקלי והתקבל לבית הספר היוקרתי לאמנויות ג'וליארד במנהטן. התגורר בניו יורק. מגיל צעיר הלחין וכתב ניגונים דתיים וחסידיים כגון, "לשנה הבאה בירושלים", תווי "ברכת המזון" וכן שירי ילדים בעברית. במשך 48 שנים שימש כחזן ראשי של בית הכנסת של "הקהילה ליהדות מתקדמת", הקהילה היהודית הקונסרבטיבית באפר איסט סייד במנהטן ולימד חזנות בישיבות שונות ברחבי ניו יורק.

לפי גרסה אחת, נתנזון חיבר את השיר הבה נגילה בעת תחרות כיתתית בהיותו בגיל 11. הגרסה השנייה (והמוצקה יותר) מייחסת את הלחן לאבי המוזיקולוגיה העברית אברהם צבי אידלסון, שהיה מורו של נתנזון בישיבה בירושלים. לדברי רוברטה גרוסמן, מפיקת הסרט "הבה נגילה", ייתכן ושניהם חיברו את הפזמון במשותף.

נישא לציפורה בור ולהם 3 ילדים. נפטר בברוקלין ונקבר בבית העלמין הר חברון שברובע קוינס בניו יורק.

== ספריו ==
* חמשה חומשי תורה עם הפטרות וחמש מגלות. עורך מאיר לעטעריס. תווים מאת משה נייטנסאהן, 1928
* חמשה חומשי תורה עם הפטרות וחמש מגלות. תווים מאת מ. נייטנסאהן, מתורגם מאנגלית על ידי אלכסנדר הרכבי
* שירי פורים, צבי סטון ומשה נתנזון, 1938
* שירינו מבחר שירים ישנים וחדשים, דתיים וחלוניים לבתי ספר ולעם, 1939
* מנגינות שירינו, 1939
* Haggadah of Passover הגדה של פסח עם תווים, 1942
* רבותי נברך, תווי נגינה לברכת המזון. מתורגם 1954
*Rabbotai nevareh Grace after meals, 1954
* גור גור בארץ הזאת ואהיה עמך, 1961
* The Passover Seder ,pathways through the Haggadah, The Passover Seder : pathways through the Haggadah, 1965

== דיסקוגרפיה ==
*שירי פלשתינה
*ארץ ישראל בשיר, 1945.
*שירי ישראל

== קישורים חיצוניים ==
* [https://www.zemereshet.co.il/artist.asp?id=3130 משה נתנזון], באתר זמרשת
* [https://www.makorrishon.co.il/nrg/online/47/ART2/454/136.html הבה נריבה: מי באמת כתב את "הבה נגילה"?], nrg
* [https://shironet.mako.co.il/artist?type=works&lang=1&prfid=10210 משה נתנזון], באתר שירונט
* 
* [https://www.youtube.com/results?search_query=משה+נתנזון שירים בביצוע משה נתנזון], באתר יוטיוב

* 

קטגוריה:חזנים אמריקאים
קטגוריה:חזנים ישראלים
קטגוריה:מלחיני מוזיקה יהודית
קטגוריה:מוזיקאים יהודים אמריקאים
קטגוריה:אישים הקבורים בבית הקברות היהודי בחברון
קטגוריה:פזמונאים כותבי עברית
קטגוריה:פזמונאים יהודים
קטגוריה:פזמונאים אמריקאים
קטגוריה:ישראלים שנולדו ב-1899
קטגוריה:אמריקאים שנולדו ב-1899
קטגוריה:ישראלים שנפטרו ב-1981
קטגוריה:אמריקאים שנפטרו ב-1981
Freaks

Freaks (בעברית: פריקים או מִפלֶצֶות) הוא סינגל שהוקלט על ידי הראפר האמריקאי פרנץ' מונטנה, ביחד עם הראפרית הטרינידדית ניקי מינאז', מתוך האלבום, Excuse My French.<ref name=":2"></ref> השיר יצא לאור ב-14 בפברואר 2013, כסינגל השני מתוך האלבום.<ref name=":2" />

השיר הגיע למקום ה-78 במצעד הבילבורד הוט 100.<ref></ref>

== רקע וכתיבה ==
השיר נכתב על ידי פרנץ' מונטנה, ניקי מינאז', ריקו לאב, ארל הוד, אריק גאודי השלישי, דאגלס ל. דייוויס, קוואמי ריילי, אברטון בונר, סלי דונבר, ג'ון כריסטופר טיילור ולויד אוליבר וויליס והופק על ידי ריקו לאב וארל & אי.<ref></ref> השיר מכיל בתוכו את סוגת ההיפ הופ והדאנסהול.<ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-19 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של פרנץ' מונטנה ב-7 במרץ 2013, כמה שבועות לאחר צאתו של השיר כסינגל.<ref name=":0"></ref> נכון ליוני 2020, מונה הצפיות של הקליפ עומד על למעלה מ-44 מיליון צפיות.<ref name=":0" /> בנוסף לקליפ, עלה קליפ מילים של השיר שצבר למעלה מ-1.3 מיליון צפיות.<ref></ref>

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
! rowspan="2" |ארצות הברית
|15 בפברואר 2013
|הורדה דיגיטלית
| rowspan="2" |קוק בויז • באד בוי • מייבאך • אינטרסקופ
|<ref></ref>
|-
|12 במרץ 2013
|רדיו קצבי
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:שירי פרנץ' מונטנה
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי פרנץ' מונטנה
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת באד בוי רקורדס
Rock Me

"Rock Me" היה השיר הזוכה באירוויזיון 1989. השיר בוצע על ידי להקת הפופ היוגוסלבית ריווה, וייצג את יוגוסלביה בתחרות האירוויזיון לשנת 1989. זוהי הייתה הזכייה הראשונה והיחידה של יוגוסלביה בתחרות. השיר הושר בשפה הסרבו-קרואטית, אך הסולנית, אמיליה קוקיץ' שרה אותו באנגלית בהופעת הזכייה של השיר. קוקיץ' המשיכה להופיע לבדה במופעים שונים, אך לא זכתה להצלחה משמעותית לאחר הניצחון בשנת 1989.

זכיית השיר העלתה את המודעות הבינלאומית לרוק יוגוסלבי וקרואטי.

== הערות שוליים ==

קטגוריה:שירי יוגוסלביה באירוויזיון
קטגוריה:שירי אירוויזיון 1989
קטגוריה:שירים שזכו באירוויזיון
יחסי ארגנטינה–טורקיה

יחסי ארגנטינה–טורקיה הם יחסי החוץ בין ארגנטינה לטורקיה. ארגנטינה מחזיקה בטורקיה שגרירות באנקרה, ואילו טורקיה מחזיקה בארגנטינה שגרירות בבואנוס איירס. התמיכה הנחרצת של טורקיה כחברת נאט"ו בבריטניה במהלך מלחמת פוקלנד וההכרה ברצח העם הארמני על ידי הפרלמנט הארגנטינאי גרמו להיחלשות היחסים בין המדינות.

== היסטוריה ואירועים דיפלומטיים ==
כריסטינה קירשנר והנשיא עבדוללה גול באנקרה, 2011.]] 
היחסים בין שתי המדינות החמיצו במהלך מלחמת פוקלנד, בה טורקיה נתנה תמיכה מלאה לבריטניה. בשנת 1992 ביקר נשיא ארגנטינה קרלוס מנם בטורקיה כראש המדינה האמריקני הלטיני הראשון שאי פעם ביקר בטורקיה. ב-24 באפריל 2007 חתם הפרלמנט הארגנטינאי בחוק על הצעת החוק שכותרתה "יום הפעולה לסובלנות וכבוד בין עמים לזכר רצח העם הארמני", ובכך הכיר ברצח העם הארמני למרות הטענות הבינלאומיות הטורקיות כי לא ניתן לסווגו ככאלה. טורקיה זלזלה ודחתה את הצעת החוק ובהצהרה רשמית הצהירה שהיא "לא אתית ורחוקה מלהיות רצינית". ב-2007 זומן שגריר טורקיה בבואנוס איירס, הארי היירט ילב, להתייעצות במשרד החוץ באנקרה לבחינת היחסים הדו-צדדיים עם ארגנטינה.<ref name="az"></ref>

לפני ההחלטה להעביר את הצעת החוק באפריל 2007, שהתקבלה בינואר של אותה השנה, היחסים היו בדרך כלל לבביים אם כי לא חזקים במיוחד. העיתון היומי טורקי כתב כי שתי המדינות פעלו בעיקר יחד באו"ם.<ref name="Buenos">
</ref> ה"דיילי ניוז" טען כי שגרירות טורקיה בבואנוס איירס לא הייתה יעילה במיוחד, מה שהביא להידרדרות נוספת של היחסים והגישה לשאר אמריקה הלטינית. הקרן לידידות ארגנטינה-טורקיה (ATFF), ארגון לא ממשלתי הפועל בארגנטינה, ממלאת תפקיד גדול, מסייעת בחילופי תרבות באמצעות הפעלת שיעורים בנושא בישול טורקי והשפה הטורקית, ולעיתים על ידי חלוקת אוכל לעניים.

== יחסים כלכליים ==
טורקיה וארגנטינה חתמו על הסכם לשיתוף פעולה כלכלי ומסחרי. נכון לשנת 2008 היצוא הטורקי לארגנטינה עומד על 35 מיליון דולר ואילו היצוא הארגנטינאי לטורקיה עומד על 221 מיליון דולר. היקף הסחר בין שתי המדינות גדל ל-466 מיליון דולר בשנת 2014.<ref>http://www.hurriyetdailynews.com/turkish-tv-stars-to-join-economic-delegations-argentina-visit--92659</ref> ארגנטינה היא השותפה הכלכלית השלישית בגודלה של טורקיה באמריקה הלטינית אחרי ברזיל ומקסיקו.<ref name="trade"></ref> בשנים האחרונות מיוצאים לארגנטינה סדרות טלוויזיה טורקיות בשווי מיליוני דולרים.

== שיתוף פעולה גרעיני ==
ב-3 במאי 1988 חתמו ארגנטינה וטורקיה על הסכם לשיתוף פעולה גרעיני בן 15 שנה, בעקבות דחף טורקיה לעצמאות מחזור הדלק הגרעיני. ארגנטינה הסכימה לבדוק את היתכנותה של בניית PWR של 300 מגה וואט שתוכנן על ידי אמפרה גרעינית ארגנטינה דה סנטרלס.<ref name="CANDU"></ref> כמו כן, נבדקו פעילויות אחרות במחזור הדלק.<ref name="npr"></ref>

באוקטובר 1990, חברות טורקיות Sezai Turkes-Fevzi Akkaya ו-TEK ערכו הסכם הנדסי משותף עם סוכנויות ארגנטינאיות Comision Nacional de Energia Atomica ו- Investigaciones Applicadas לפיתוח שני כורים גרעיניים של CAREM-25, אחד בכל מדינה, עם בנייה שתחל בשנת 1991 בארגנטינה ובשנת 1992 בטורקיה. ראש ממשלת טורקיה לשעבר טורגוט אזאל ונשיא ארגנטינה, קרלוס מנם, ניהלו משא ומתן באופן אישי על העסקה. עם זאת, ההסדר בוטל שנה לאחר מכן בגלל לחץ בינלאומי בגלל חששות להפצת נשק גרעיני.

== קישורים חיצוניים ==

== הערות שוליים ==
חוזה קזנובה

חוזה קזנובה (נולד ב-1951 בסרגוסה, ספרד) הוא חוקר ספרדי-אמריקני, הנחשב לאחד מבכירי הסוציולוגים של הדת כיום. משמש כפרופסור במחלקה לסוציולוגיה ותאולוגיה באוניברסיטת ג'ורג'טאון ועמית מחקר בכיר במרכז לדת, שלום ועניינים עולמיים בברקלי. תחומי התמחותו המרכזיים הם גלובליזציה, דתות וחילון.

==קורות חיים==

קזנובה הוא בוגר תואר ראשון בפילוסופיה מסמינר מטרופוליטן, ובעל תואר שני מאוניברסיטת אינסברוק בתאולוגיה, ותואר שני ושלישי בסוציולוגיה מבית הספר החדש למחקר חברתי בניו-יורק (NSSR). ב-2012 זכה בפרס מאוניברסיטת זלצבורג על הישגיו בתחום התאולוגיה. הוא פרסם מחקרים בטווח רחב של נושאים, כולל דת וגלובליזציה, הגירה ופלורליזם דתי, דתות משתנות ותיאוריה סוציולוגית. עבודתו החשובה והידועה ביותר היא Public Religions in the Modern World, שהפכה לקלאסיקה בתחום הסוציולוגיה של הדת ותורגמה לכמה שפות, ביניהן יפנית וטורקית. ספריו כוללים בתוכם תחומים מגוונים: אסלאם, מגדר ודמוקרטיה במבט משווה.<ref></ref>

ספרו "Public Religions in the Modern World" פורסם ב-1994 בהוצאת שיקגו. הוא עוסק בכניסתן של הדתות למרחב הפוליטי ומבקש להתמודד עם תאוריית החילון הקלאסית ומציע מבט חדש על מקומה המשתנה של הדת בחברות בנות זמננו תוך סקירת תפקיד הדתות בספרה הציבורית בעידן המודרני. הוא טען שבניגוד למה שהוחזק כמובן מאליו, הדת בעידן המודרני אינה מגבילה עצמה לחייו הפנימיים של הפרט, אלא ממשיכה לנסות (ולהצליח) להשפיע על הספרה הציבורית ומערערת על ההבנות החברתיות הקיימות במדינות הלאום, הבנות שנכפו על ידי אליטה חילונית. הוא בוחן את מקומן של הפרוטסטנטיות ושל הקתוליות בארבע מדינות – ארצות הברית, פולין, ברזיל וספרד – ומאתגר את ההנחות בדבר תפקיד המודרניות והחילון בתנועות דתיות. הדיון שלו בהחזרתה של הדת אל הזירה הציבורית חושף כיצד תיאוריות החילון הצדיקו את מיסוד המודרניות והכתיבו נורמות ופרקטיקות מודרניות-חילוניות. בד בבד, מציע קזנובה, כי יש לראות בתהליך הערעור הזה גם פמיניזציה של הספרה הציבורית ושרטוט מחדש של הגבולות בין המרחב הפרטי לספרה הציבורית.<ref></ref><ref></ref>

== קישורים חיצוניים ==
* 2019 (8 ביולי),Micah Musser, José Casanova: Profile of a Global Scholar Berekly Center
* תומר פרסיקו, טראמפ וירושלים: מנהיגים אוונגליסטים מחכים לקץ, לולאת האל.
*

== לקריאה נוספת ==
* חוזה קזנובה, 2014. "דתות פרטיות וציבוריות". פרדוקס ספינת תזאוס – מגדר, דת ומדינה (קובץ בעריכת חנה הרצוג וענת לפידות-פירילה), ירושלים: מכון ון ליר.
*אריאל הורוביץ, ריאיון עם חוזה קזנובה - "בדמוקרטיה אי אפשר להפריד את הדת מהפוליטיקה", מקור ראשון, 20.12.2020.

== הערות שוליים ==

קטגוריה:סוציולוגים אמריקאים
קטגוריה:תאולוגים
קטגוריה:חוקרי דתות
קטגוריה:מדענים ספרדים
קטגוריה:בוגרי אוניברסיטת אינסברוק
קטגוריה:בעלי תואר דוקטור מניו סקול
קטגוריה:ספרדים שנולדו ב-1951
קטגוריה:אמריקאים שנולדו ב-1951
יחסי ארגנטינה – קוריאה הצפונית

מבנה בבואנוס איירס ששימש כשגרירות קוריאה הצפונית בארגנטינה למשך שנים ספורות בשנות ה-70 של המאה ה-20
יחסי ארגנטינה–קוריאה הצפונית הם יחסי החוץ בין ארגנטינה לבין קוריאה הצפונית.

== סקירה כללית ==
במהלך נשיאותו של הקטור חוסה קמפורה החלו ההתקרבויות עם ממשלת קוריאה הצפונית, ובמרץ 1973, סגנית הנשיא איסבל פרון והשר חוסה לופס רגה ביקרו בפיונגיאנג, שם נפגשו עם קים איל-סונג. ביוני אותה שנה, שתי המדינות כוננו יחסים דיפלומטיים וקוריאה הצפונית פתחה את שגרירותה בבואנוס איירס.

בשנת 1975 קיבלה איסבל פרון, אז כבר כנשיאה, ועדה מילדי צפון קוריאה במשכנה קינטה דה אוליבוס . במהלך תהליך ההתארגנות הלאומית נמלטו הדיפלומטים הצפון קוריאנים מארגנטינה בשנת 1977, כאשר חורחה רפאל וידלה במסע הצלב האנטי-קומוניסטי שלו ניסה להתנקש בהם באמצעות שריפת השגרירות, גרימת נזקים מהותיים רבים והשארת חובות משמעותיים עבור בעלי הנכס בו הייתה השגרירות. המשטר הצבאי הצטדק על ידי האשמת הצפון קוריאנים בשריפה כדי להצדיק את הידרדרות היחסים הדיפלומטיים עם המדינה האסיאתית.

לאחר מכן, היו התקרבויות מחודשות ב-1990, כמו התמיכה של ארגנטינה לצירוף קוריאה הצפונית לאו"ם, וכן תמיכה עתידית של הקוריאנים עבור הצעה לאירוח המשחקים האולימפיים בבואנוס איירס. קוריאה הצפונית אף ביקשה לפתוח משרדים מסחריים בבואנוס איירס בתקופת נשיאותו של קרלוס מנם, בקשה שמעולם לא התממשה.

==קישורים חיצוניים==
הר אלזוורת' (אנטארקטיקה)

הר אלזוורת (באנגלית: Mount Ellsworth) הוא הפסגה הגבוהה ביותר בהרי המלכה מוד, באזור חוף אמונדסן של שטח חסות רוס שבאנטארקטיקה.

גובהו של ההר 2,925 מטרים מעל פני הים.

ההר הוא מסיב מוארך, הממוקם בין קרחון אמונדסן וקרחון סטיגול.

== היסטוריה ==
=== גילוי ההר ===

ההר התגלה על ידי אדמירל משנה ריצ'רד בירד, במהלך טיסתו אל הקוטב הדרומי שנערכה ב-28 - 29 בנובמבר 1929.

=== מקור השם ===

בירד קרא להר על שמו של חוקר אנטארקטיקה האמריקאי לינקולן אלזוורת'.

== לקריאה נוספת ==

<div class="mw-content-ltr">• Alun Richardson, [https://books.google.co.il/books?id=k32KBgAAQBAJ&pg=PA124&lpg=PA124&dq=%22Mount+Ellsworth%22+Antarctica&source=bl&ots=1q__uxhrCh&sig=ACfU3U19CDXBJNI4j9le_zpH6wl27k-TMQ&hl=en&sa=X&ved=2ahUKEwj9xoqV4IfsAhVxs3EKHa4YDLs4HhDoATADegQICBAB#v=onepage&q=%22Mount%20Ellsworth%22%20Antarctica&f=false Rucksack Guide - Mountaineering in Remote Areas of the World], P 124</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:4457 הר אלזוורת'] באתר הסקר הגאולוגי של ארצות הברית
* [https://antarctica.recollect.co.nz/nodes/view/21281 הר אלזוורת'] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=124791 הר אלזוורת'] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4209&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אלזוורת'] באתר הגאזט האנטארקטי המשווה SCAR של ממשלת אוסטרליה
* [https://www.mountain-forecast.com/peaks/Mount-Ellsworth-Antarctica/forecasts/2925 תחזית מזג אוויר עדכנית ארוכת טווח עבור הר אלזוורת' (לפי גבהים)]

== הערות שוליים ==

אלזוורת'
אלזוורת'
אלזוורת'
קרחון סטיגול

קרחון סטיגול או קרחון סטיגל (באנגלית: Steagall Glacier) הוא קרחון יובלי, בהרי המלכה מוד, באזור חוף אמונדסן של שטח חסות רוס, שבאנטארקטיקה.

הקרחון מנקז את המדרונות המזרחיים של מישור רוסון, שבין הר אליס גייד והר דירדרוף. 

הקרחון זורם לכיוון צפון, ונשפך לקרחון באומן.

אורכו של הקרחון 24 קילומטרים.

== היסטוריה ==
=== גילוי ומיפוי הקרחון ===

הקרחון התגלה על ידי אדמירל משנה ריצ'רד בירד, במהלך טיסתו אל הקוטב הדרומי שנערכה ב-28 - 29 בנובמבר 1929.

הקרחון מופה לראשונה על ידי משלחת ריצ'רד בירד (שחקרה את אנטארקטיקה בין השנים 1928–1929.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של ג'ק סטיגול (Jack Steagall), שהיה מטאורולוג בתחנת הקוטב הדרומי, בעונת החורף האנטארקטי 1961.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:14516 קרחון סטיגול] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/20202 קרחון סטיגול] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=13963&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון סטיגול] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/steagall_glacier מחשבון מרחקים - המרחק מקרחון סטיגול לאתרים סמוכים]

== הערות שוליים ==

סטיגול
הנערה הנעדרת

הנערה הנעדרת (בספרדית: Perdida) הוא סרט דרמה ארגנטינאי-ספרדי משנת 2018 בבימויו של אלחנדרו מונטיאל.<ref></ref> הסרט מבוסס על רומן שכתב העיתונאי הארגנטינאי פלורנס אטצ'בס, "קורנליה".<ref>https://www.forbes.com/sites/travisdeshong/2018/08/10/netflixs-perdida-full-of-mystery-and-thrills-cant-keep-its-focus/#1ed4254c89b8</ref> בשנת 2020 יצא המשכון בשם "תחושת בטן".

== עלילה ==
קצינת משטרה חוזרת לחפש אחר חברת ילדותה שנעלמה לפני שנים.<ref>https://www.flickeringmyth.com/2018/09/movie-review-perdida-2018/</ref> 

== שחקנים ודמויות ==
* אמיה סלמנקה בתפקיד קורנליה ויסאלבה / סירנה 
* לואיסנה לופילטו בתפקיד מנואלה פלארי / פיפה, חוקרת במשטרה הפדרלית
* מארה אלברטו בתפקיד קלרה ויסאלבה 
* קרלוס אלקנטרה בתפקיד אדלברטו 
* חואן איגנסיו קיין בתפקיד אריאל 
* פדרו קזבלנק בתפקיד אגיפיו 
* קרלוס דל ריו בתפקיד סקריסטן 
* ניקולאס פרטדו כסרטי 
* מרינה גארה כמיקלה 
* מרתה הלר בתפקיד ויסינה פיפה 
* מיקלה קסטן בתפקיד ליאונורה הצעירה 
* לורה לפרידה בתפקיד ליאונורה 
* מיגל אנג'ל מקיאל בתפקיד אנפרמרו ראול 
* מורה מגנארלי בתפקיד קורנליה הצעירה 
* ארנצ'ה מארטי בתפקיד לוקרציה 
* מריאנה מסטרצ'יו בתפקיד מוקאמה לאונורה

== קישורים חיצוניים ==

== הערות שוליים ==

קטגוריה:סרטי דרמה ספרדיים
קטגוריה:סרטים ספרדיים
קטגוריה:סרטים ארגנטינאיים
קטגוריה:סרטי 2018
קטגוריה:סרטים בספרדית
קטגוריה:נטפליקס: סרטים
תחושת בטן (סרט)

תחושת בטן (בספרדית: La corazonada) הוא סרט מותחן פשע ארגנטינאי משנת 2020, שכתב וביים אלחנדרו מונטיאל, והוא מהווה פריקוול לסרט הנערה הנעדרת, משנת 2018.<ref name="heavenofhorror"></ref><ref></ref> הסרט יצא לצפייה ב-28 במאי 2020, והוא הסרט הארגנטינאי המקורי הראשון של נטפליקס.

== עלילה ==
שוטרת זוטרה במשטרת בואנוס איירס חוקרת רצח נערה וחושדת במפקד שלה כאשם ברציחתה.
== שחקנים ודמויות ==
* לואיסנה לופילטו בתפקיד מנואלה פלארי / פיפה, חוקרת במשטרה
* חואקין פוריאל בתפקיד פרנסיסקו חואנס, חוקר משטרה בכיר
* רפאל פרו בתפקיד פיסקל אמיליו רוג'ר
* מנטה לאנטה בתפקיד מינרווה דל וולה
* חואן מנואל גילרה בתפקיד פיטו לאגוס
* הבל איילה בתפקיד אל זורו
* סבסטיאן מוגורדוי בתפקיד אורדונייס
* דלפינה צ'אבס בתפקיד גלוריאנה מרקז
* מריטה באלסטרוס בתפקיד קווסדה

== קישורים חיצוניים ==

== הערות שוליים ==

קטגוריה:סרטי דרמה ספרדיים
קטגוריה:סרטים ספרדיים
קטגוריה:סרטי מתח ארגנטינאיים
קטגוריה:סרטים ארגנטינאיים
קטגוריה:סרטי 2020
קטגוריה:סרטים בספרדית
קטגוריה:נטפליקס: סרטים
יחסי איראן–ברזיל

יחסי איראן–ברזיל (בפרסית: روابط ایران و برزیل, בפורטוגזית: Relações entre Brasil e Irã) הם יחסי החוץ בין הרפובליקה האסלאמית של איראן ובין הרפובליקה הפדרלית של ברזיל.

== היסטוריה ==
היחסים בין שתי המדינות החלו בשנת 1903, אולם בשנת 1957 הם הפכו לממשיים, כאשר הסכם תרבות נחתם, אשר נכנס לתוקף ב-28 בדצמבר 1962. הסכם זה ציין גם את העלאת הנציגות הברזילאית בטהראן, לדרגת שגרירות בשנת 1961. בשנת 1965, המלך האיראני מוחמד רזא פהלווי ביקר בברזיל. הסיבה העיקרית למגע ראשון זה הייתה קידום הנוכחות הברזילאית באיראן וב באמצעות ספרים, סרטים, חילופי מורים ואנשי רוח, וכן מחזות. בהמשך נחתמו מסמכים חדשים בין ממשלת ברזיל לנציגים האיראניים. העיקרי שבהם היה ההסכם שקבע את הקמת ועדת שיתוף הפעולה הכלכלי והטכני, בשנת 1975.

למרות שהצהירה על נייטרליות במהלך מלחמת איראן-עיראק, ממשלת ברזיל החלה למכור מטוסי Embraer EMB-312 לאיראנים. לאחר סיום העימותים, החליטה ברזיל להתקרב אל איראן, שהפילה את שושלת פהלווי והפכה לרפובליקה אסלאמית, במטרה לחתום על מזכר הבנות להקמת ועדה מעורבת ברמת שרים, ב-26 בספטמבר 1988, נחתם ההסכם על ידי נשיא ברזיל, ז'וזה סרניי.

== יחסים בילטרליים ==
הנשיאים לואיז אינסיו דה סילבה ומחמוד אחמדינז'אד הגבירו את הפגישות הדיפלומטיות במטרה להגדיל לא רק סחר בין שתי המדינות, אלא גם לדון בזכויות האדם ובמחלוקת על תוכנית הגרעין האיראנית, אשר בעקבות כך הוטלו סנקציות על איראן. בנובמבר 2009, מחמוד אחמדינז'אד נחת בברזיליה לביקור מדיני, אשר גרם לכמה מחאות, במיוחד מן הקהילה היהודית בברזיל, בשל ההתבטאויות הקודמות שלו בנושא השואה ועל ישראל.

הממשלה הברזילאית גם פעלה באופן דיפלומטי במקרה של סכינה מוחמדי אשתיאני, שהואשמה בניאוף ונידונה למוות על ידי סקילה. ביולי 2010 הנשיא לולה אף הציע לסכינה מקלט, אך קיבל תגובה שלילית מאת אחמדינז'אד ועלי ח'אמנאי, המנהיג העליון של איראן.

לאחר השבעתה של דילמה רוסף, שנבחרה לנשיאת ברזיל בשנת 2011, היחסים בין המדינות הצטננו. עם אנטוניו פטריוטה במקום סלסו אמור במשרד החוץ, ברזיל אמצה עמדה של זהירות וניתוק יחסי מטהראן, שכבר הביעה את אי הנוחות שלה להנחיות הדיפלומטיות הברזילאיות החדשות. דובר של הנשיא האיראני, עלי אכבר ג'ואנפכר, אמר בריאיון עם פולה דה ובסאו פאולו, "דילמה הרסה שנים של מערכת יחסים טובה". איתמרטי הכחיש כל מתיחות בין המדינות. בתחילת 2020, איראן ביקשה מברזיל הסברים על הודעת תמיכה בארצות הברית.

== נציגויות דיפלומטיות ==
* איראן מחזיקה בברזיל שגרירות בברזיליה.
* ברזיל מחזיקה באיראן שגרירות בטהראן.

== קישורים חיצוניים ==

== הערות שוליים ==
הולנד הקריבית



הולנד הקריבית (בהולנדית: Caribisch Nederland) הם שלושה איים בים הקריבי, שכל אחד מהם נחשב כרשות מוניציפלית מיוחדת בממלכת ארצות השפלה - בונייר, סאבא וסנט אוסטטיוס.

שלושת האיים הללו היו חלק מהמחוז האוטונומי האנטילים ההולנדיים שכלל 6 איים. ארובה פרשה מהאנטילים ההולנדיים ב-1 בינואר 1986, והאיים קוראסאו וסנט מארטן קיבלו כל אחד מעמד עצמאי במסגרת ממלכת ארצות השפלה בתאריך 10 באוקטובר 2010.

שלושת האיים שנותרו מהאנטילים ההולנדיים בונייר, סאבא וסנט אוסטטיוס הפכו לרשויות מוניציפליות מיוחדות ומכונים ביחד הולנד הקריבית. שם נוסף - איי BES ראשי התיבות של שמות האיים.

{| border="1" cellspacing="0" style="border-collapse:collapse;" class="wikitable sortable"
|-
! אי !! עיר מרכזית !! אוכלוסייה נכון לינואר 2020 !! שטח
|-
| בונייר ||קרלנדיק||20,915 ||294
|-
| סנט אוסטטיוס ||אורניסטאד|| 3,139 ||21
|-
| סאבא ||הבוטום|| 1,933 ||13
|}

==קישורים חיצוניים==

* 

קטגוריה:איים בים הקריבי
קטגוריה:האימפריה ההולנדית
קטגוריה:מדינות וטריטוריות דוברות הולנדית
קטגוריה:יישובים שהוקמו ב-2010
יחסי איראן–ארגנטינה

שגרירות איראן בבואנוס איירס
יחסי איראן–ארגנטינה הם יחסי החוץ בין הרפובליקה האסלאמית של איראן ובין הרפובליקה הארגנטינאית.

== סקירה כללית ==

בעקבות הפיגוע בשגרירות ישראל בארגנטינה בשנת 1992 והפיגוע בבניין הקהילה היהודית בארגנטינה בשנת 1994 הדרדרו מאוד היחסים בין המדינות, לאחר שהתברר שאיראן וארגון החזבאללה עמדו מאחורי הפיגועים.

היצוא של ארגנטינה לאיראן גדל מ-29 מיליון דולר בשנת 2007 ל-1.2 מיליארד דולר בשנת 2008. ארגנטינה היא שותפת הסחר השנייה בגודלה של איראן באמריקה הלטינית אחרי ברזיל.

ב-6 ביוני 2022 נחת בארגנטינה מטוס מטען עם צוות איראני שעבר מבעלות חברה איראנית שהייתה נתונה תחת סנקציות לחברה מוונצואלה כשנה קודם לכן. עם נחיתתו, בעקבות מידע מודיעיני שהועבר לרשויות בארגנטינה מבעלות בריתה, הוחלט לקרקע את המטוס והצוות האיראני הועמד לדין על קשרים לטרור.<ref></ref><ref></ref>

== נציגויות דיפלומטיות ==
* איראן מחזיקה בארגנטינה שגרירות בבואנוס איירס.
* ארגנטינה מחזיקה באיראן שגרירות בטהראן.

==קישורים חיצוניים==

== הערות שוליים ==